J E G Y Z Ő K Ö N Y V

Készült: Ibrány Város Képviselő Testületének 2021. november 11-én 7,30 órakor megtartott rendkívüli testületi üléséről

Az ülés helye: Ibrányi Polgármesteri Hivatal tárgyalóterme

Jelen vannak:, Kulcsár Béla, Szabó P. Judit, Tóth Balázsné, Haluska András, Márkus Ferenc, Tábori Tibor , Dr. Szegedi Tibor Zsolt, Kovács Ferenc képviselő-testületi tagok, Trencsényi Imre polgármester

Állandó meghívottként jelent van: Bakosiné Márton Mária jegyző

 Dr. Dóka Zoltán Pénzügyi és Városfejlesztési iroda vezető

Trencsényi Imre polgármester úr tisztelettel köszönti a Képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 8 fő jelen van, így a megjelentek száma – polgármesterrel együtt – 9 fő.

Javaslom, hogy a Képviselő-testület a meghívóban kiküldött napirendi pontokon túl, egyebekben az alábbi kérdésekben döntsön, illetve foglaljon állást:

* ***Az Ibrány Sportegyesület támogatása***

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Márkus Ferenc és Tóth Balázsné képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot 9 igen szavazattal elfogadta.

**1.Napirendi pont**

**A Tanuszoda használaton kívüli hőszivattyúinak értékesítése**

**Előadó: Trencsényi Imre polgármester**

Trencsényi Imre polgármester: 2017.év januárjától kezdődően az Ibrányi tanuszoda ingatlan vagyonkezelője a Nyíregyházi Tankerületi Központ. Az ingatlanban lévő hőszivattyús rendszer nem került használatra,- ebből adódóan a vízügyi igazgatóság kötelezte is a tulajdonos önkormányzatot a rendszer működése céljából létesített, de használaton kívüli víznyerő és víznyelő kutak elzárására, eltömedékelésére, aminek a kivitelezése 2020. évben meg is történt. Ebből adódóan a még az ingatlanban lévő hőszivattyúk véglegesen használhatatlanok lettek.

Veress János Ibrány, Szőlő köz 1/C. sz. alatti lakos, mint a VER-SZA-TRIO Kft ügyvezetője azzal a kéréssel fordult az önkormányzathoz, hogy a Kft szeretné megvásárolni a Tanuszodában lévő – használaton kívüli - hőszivattyú rendszert, (3 db hőszivattyú, vezérlőrendszert és puffertartályokat) gépeket. Vételi ajánlatában 2 millió Forint vételárat ajánlott fel.

A rendszer 2007-es gyártású, tehát már 14 éves. műszaki állapotának felmérésére és ennek alapján a tényleges forgalmi értékének meghatározása érdekében szakértői felmérést és értékbecslést rendelünk a Stiebel Eltron Kft-től, akinek a geotermikus szakmérnöke elvégezte a helyszínen a felmérést és október 29-én az előterjesztés mellékleteként meghatározott értékelést készítette. Ennek alapján a berendezések jelenlegi beszerzési értékelését, listaárát határozta meg. Telefonon történő egyeztetés, valamint e-mail-ben történő közlés alapján azt a tájékoztatást kaptuk, hogy reálisan az eltelt időre tekintettel- annak ellenére, hogy a gépezet újszerű állapotban van, a listaár kb. 30-40 %-os ára lehet a forgalmi értéke. Lehetőség lenne arra is, hogy a használt rendszerre ezen az áron vevőt találunk.

A megküldött szakvélemény alapján a rendszer listaár szerinti – új - értéke – ami azonban nem tartalmazza a 3 puffertöltő szivattyú, 2 db tágulási tartály, kút szivattyúk frekvenciaváltó szekrény,- listaárát, mivel azok nem a Stiebel termékei mindösszesen nettó 20.574700 Ft. Hiányzik azonban jelenleg az egyik, 223376827000645183 gyári számú hőszivattyúból a lágyindító, aminek listaára kb. nettó 250.000 Ft.

A Nyíregyházi Tankerületi Központtal kötött vagyonkezelési szerződés III.6. pontja - mivel ezek az eszközök nem tartoznak az intézmény feladatainak ellátását szolgáló ingó vagyon körébe – lehetővé teszi, hogy értékesítsük ezeket a használaton kívül lévő hőszivattyúkat. Megkerestük az értékesítés ügyében a vagyonkezelő Tankerületi Központot, aki a 2021. augusztus 16-án kelt TK/153/04470-3/2021 számú levelében hozzájárult az értékesítéshez.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Ki csinálta becslést?

Trencsényi Imre polgármester: A Stiebel Kft, kifejezetten ennek a márkának a szervízcége. Az a célunk, hogy a hőszivattyúk eladásából bevételt generáljunk az Önkormányzatnak.

Dr. Szegedi Tibor Zsolt alpolgármester: Mennyi az új ára ennek a típusú hőszivattyúnak?

Bakosiné Márton Mária jegyző: Nettó 21 millió forint körüli az új ára.

Kovács Ferenc tanácsnok: Egy hátulütője van ennek a dolognak, hogy nagyon szűk a piaca.

Dr. Szegedi Tibor Zsolt alpolgármester: Ez a felértékelés mennyire köt minket? Úgy mint az ingatlan felértékeléseknél?

Bakosiné Márton Mária jegyző: Nem, ők csak egy állapotfelmérést csináltak, és a lista árat állapították meg. Azért kell kalkulálnunk, hogy mennyiért adjuk el, mert pont azért szűk a piaca, mert nem lehet bárhová beépíteni, a meglévő szerkezetnek megfelelően kell terveztetni a rendszert.

Tábori Tibor tanácsnok: Én úgy gondolom, hogy ha Veres János meg akarta vásárolni, tárgyaljunk vele, hogy megvehesse.

Dr. Dóka Zoltán pénzügyi és városfejlesztési irodavezető: Ezek közül a szerkezetek közül a jósági tényező az, ami meghatározza ezeket a szerkezeteket. Ez a hőszivattyú, ma is modern szerkezetnek számit. Igaz, hogy 2007-es szerkezetről van szó, de ezek nem működtek csak 15 napot körülbelül. Tehát egy újszerű állapotban lévő szerkezetről van szó.

Trencsényi Imre polgármester: Veres János már lépett ebben az ügyben, tehát neki már nem aktuális, de természetesen értesítenünk kell a döntésünkről, miszerint, hogy a felértétékelt összegnek a 30 vagy 40%-ért kínáljuk eladásra a hőszivattyút?

Dr. Szegedi Tibor Zsolt alpolgármester: Véleményem szerint a felértékelt ár 40%-ért kínáljuk, úgy tudunk egyezkedni.

Trencsényi Imre polgármester: Javaslom a Képviselő-testületnek, hogy a Stiebel Eltron Kft által megadott listaár 40%-ért kínáljuk eladásra a Tanuszoda használaton kívüli hőszivattyú berendezését.

A Képviselő-testület a javaslatot 9 igen szavazattal elfogadta, és a következő határozatot hozta:

**IBRÁNY VÁROS KÉPVISELŐ-TESTÜLETÉNEK**

**157/2021. (.) KT. Számú**

**H a t á r o z a t a**

**A Tanuszoda használaton kívüli hőszivattyúinak értékesítése**

**c. napirendi ponthoz**

A K É P V I S E L Ő –T E S T Ü L E T

1. az Ibrány Város Önkormányzatának tulajdonában lévő Ibrányi Tanuszoda ingatlanban (ibrányi 1635/2 hrsz.) található, használaton kívüli 2007-es évjáratú 3 db Stiebel Eltron WPF40 (gyári számuk: 223376827000644983, 223376827000644683 és 223376827000645183) hőszivattyú tartozékaival (3 db puffertöltő szivattyú, hőszivattyú vezérlőszekrény PLC-vel, kút szivattyúk frekvenciaváltó szekrény, 2 db hőszivattyú vezérlő, 2 db hőszivattyú puffer tároló SBP 700E, és 2 db Reflex tágulási tartály) – a vagyonkezelő Nyíregyházi Tankerületi Központ TK/153/04470-3/2021 számú előzetes hozzájárulásával – értékesítését határozza el.
2. Az 1. pontban meghatározott műszaki berendezések eladási árát a Stiebel Eltron Kft (2040. Budaörs, Gyár u. 2.sz.) által elvégzett műszaki felmérés alapján a berendezés műszaki állapota, életkora és a jelenlegi listaár (nettó 20.574.700.-Ft), alapján a listaár 40 %-ában **nettó 8.229.880 Ft + ÁFA-ban (azaz: Nyolcmillió-kettőszázhuszonkilencezer nyolcszáznyolcvan Forint+ ÁFA-ban) mindösszesen Bruttó: 10.451.947.- Ft-ban (azaz: Tízmillió-négyszázötvenegyezer-kilencszáznegyvenhét Forintban) határozza meg,** amit a vevőnek az adásvételi szerződés aláírásával egyidejűleg kell majd megfizetnie az eladó önkormányzat részére. A hőszivattyúkat és azok tartozékait a vevőnek a feladata és költsége kiszerelni és elszállítani a jelenlegi feltalálási helyéről,- Tanuszoda épülete. A kiszerelés munkái során a vevő köteles kellő gondossággal és körültekintéssel eljárni, hogy a Tanuszoda ingatlanban kárt ne okozzon, annak működését ne akadályozza a legcsekélyebb mértékben sem.
3. Megkeresi a forgalmazó céget, a Stiebel Eltron Kft-t, hogy a fenti áron történő értékesítéshez nyújtson segítséget, esetleg ezen az áron vásárolja vissza a hőszivattyús rendszert.

**Felhatalmazza a polgármestert, hogy amennyiben az 2. pontban meghatározott eladási áron vevő jelentkezik, a határozatban meghatározott feltételek vállalásával, úgy az adásvételi szerződést aláírja.**

**Felhatalmazza a polgármestert, hogy amennyiben az 2. pontban meghatározott áron vevő nem jelentkezik, úgy legkevesebb - a határozat 2. pontjában megjelölt – a jelenlegi listaár** (nettó 20.574.700.-Ft),  **30 %-ának megfelelő nettó 6.172.410.-Ft +ÁFA bruttó: 7.838.960 Ft ellenében adásvételi szerződést kössön, s az adásvételi szerződést az önkormányzat nevében aláírja.**

1. A VER-SZA-TRIO Kft (székhelye: 4484 Ibrány, Szőlő köz 1/C.sz. Cégjegyzék száma: 15-09-082853, Adószáma: 25329720-2-15 képviseli: Veress János Ibrány, Szőlő köz 4. sz.) által tett 2 millió Forintos vételáron tett ajánlatát nem fogadja el. Részére a határozat 2. pontjában meghatározott eladási áron kínálja fel megvételre a hőszivattyús használt rendszert.

**Utasítja a polgármestert, hogy a** döntésről a VER-SZA-Trió Kft képviselőjét értesítse, s keresse meg az eladási ajánlattal a Stiebel-Eltron Kft-t.

**Felelős:** Trencsényi Imre polgármester

**Határidő:** 2021.november 30.

**2.)Napirendi pont**

**Az önkormányzati tulajdonú Ibrány, Tisza u. 37. sz. alatti 2085/1 hrsz-ú ingatlan értékesítése**

**Előadó: Trencsényi Imre polgármester**

Trencsényi Imre polgármester: Ibrány Város Képviselő Testülete a 156/2021. (X.25.) KT. sz. határozatában az önkormányzat tulajdonát képező Ibrány, Tisza u. 37. sz. alatti 2085/1 hrsz-ú, 3287 m2 nagyságú, lakóház, udvar művelés ágú ingatlan forgalmi értékének, eladási árának meghatározásakor **a**z önkormányzat vagyonáról és a vagyongazdálkodás szabályairól szóló 8/2012. (IV. 06.) Önkormányzati rendelet19.§ (4) bekezdése alapjáneltért az ingatlan értékelésére felkért a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő által megállapított 14.487.256 Forintos forgalmi értéktől és az ingatlan forgalmi értékét bruttó 15.000.000 Ft-ban azaz: Tizenötmillió Forintban határozta meg.

Döntött arról, hogy az önkormányzati bevételek növelése érdekében pályázati felhívás alapján az ingatlant nyilvános pályázat útján értékesíti. Ennek érdekében pályázati felhívást tett közzé 2021. október 26-án Ibrány Város honlapján.

Az ingatlanra a meghirdetett 2021. november 8. 16 óráig két vételi ajánlat érkezett, a Csombók Ádám és Csombók-Bor Kinga Ibrány, Szőlő köz 6. sz., valamint Seres Ferenc Ibrány, Tisza u. 2. sz.alatti lakos részéről. Jelentkezők vállalták a pályázati kiírás feltételeit, azaz a meghirdetett vételárat elfogadják, és annak egyösszegű kifizetést vállalják legkésőbb a döntést követő 60 napon belül, az adásvételi szerződés aláírásával egyidejűleg.

Mivel több ajánlat érkezett, így Ibrány Város Képviselő Testületének 156/2021. (X.25.) KT.sz határozata alapján a Képviselő Testület Pénzügyi Bizottsága folytatta le a licitálást 2021. november 10-én 11:00 órakor.

Csombók Ádám és Csombók-Bor Kinga Ibrány, Szőlő köz 6. sz. alatti lakosok a meghirdetett időpontban nem jelentek meg.

Jelentkező Seres Ferenc vállalta a pályázati kiírás feltételeit, azaz a meghirdetett vételárat elfogadta, és annak kifizetést vállalta egy összegben legkésőbb a döntést követő 60 napon belül, az adásvételi szerződés aláírásával egyidejűleg.

A licitálás 15.000.000 Ft**.** összegről indult, ez volt az ingatlan induló vételára.

A licitálás 15.000.000 Ftösszegen megállt, mivel másik ajánlatot adó fél nem jelent meg. Ezt az árat Seres Ferenc Ibrány, Tisza u. 2. sz.tartotta, így az adásvételi szerződést legkésőbb 60 napon belül vele köti meg az Önkormányzat.

Az ingatlanon az OTP BANK NYRT javára jelzálogjog, és ennek biztosítására elidegenítési és terhelési tilalom van bejegyezve az ingatlan nyilvántartásba. Az adásvétel megkötéséig a jogosult hozzájárulását kell kérni az adásvételhez, amit a hitel visszafizetése esetén ad csak meg.

A versenytárgyalást a Képviselő-testület Pénzügyi Bizottsága folytatta le, felkérem Tóth Balázsnét, a Bizottság elnökét, hogy ismertesse a tárgyalás eredményét a Képviselő-testülettel.

Tóth Balázsné Pénzügyi Bizottság elnöke: A kiírt versenytárgyalást megtartottuk, de a tárgyaláson csak az egyik fél, Seres Ferenc jelent meg, Csombók-Bor Kinga nem. A tárgyaláson megjelent Seres Ferenc elfogadta az ingatlan vétel árát.

Trencsényi Imre polgármester: Javaslom a Képviselő-testületnek, hogy az elmondottakat mérlegelve az önkormányzati bevételek növelése, és egyidejűleg a hitelállomány csökkenése érdekében az ingatlant értékesítsük a licitáláson legmagasabb vételi ajánlatot adó Seres Ferenc Ibrány, Tisza u. 2. lakos részére 15.000.000 Ftvételár ellenében.

A Képviselő-testület a javaslatot 9 igen szavazattal elfogadta, és a következő határozatot hozta:

**Ibrány Város Képviselő Testületének**

**158/2021. (XI.11.) KT. sz.**

**h a t á r o z a t a**

**Az önkormányzati tulajdonú Ibrány, Tisza u. 37. sz. alatti 2085/1 hrsz-ú ingatlan értékesítése - című napirendi ponthoz**

A K É P V I S E L Ő – T E S T Ü L E T

1. az önkormányzat tulajdonát képező Ibrány, Tisza u. 37. sz. alatti **2085/1 hrsz-ú,** 3287 m2 nagyságú, lakóház, udvar művelés ágú ingatlant **értékesíti** a versenytárgyaláson legmagasabb **15.000.000 Ft** Ft, azaz **Tizenötmillió** forint vételi ajánlatot adó **Seres Ferenc** Ibrány, Tisza u. 2. sz. alatti lakos részére.
2. vevő a vételárat legkésőbb a döntést követő 60 napon belül egyösszegben köteles megfizetni az önkormányzat részére.

Utasítja a jegyzőt, hogy az adásvételi szerződést készítse el, és szerezze be a jelzálogjog jogosult hozzájáruló nyilatkozatát az adásvételhez.

Határidő: jelzálogjog jogosult hozzájárulását követő 15 napon belül

Felelős: Bakosiné Márton Mária jegyző

1. Felhatalmazza a polgármestert és a jegyzőt a szerződés aláírására.

Határidő: jelzálogjog jogosult hozzájárulását követő 15 napon belül

Felelős: Trencsényi Imre polgármester és Bakosiné Márton Mária jegyző

**3.)Napirendi pont**

**Ibrány Sportegyesület támogatása**

**Előadó: Trencsényi Imre polgármester**

Trencsényi Imre polgármester: A Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján a napirendi ponttal kapcsolatban személyes érintettséget jelentek be, mivel az Ibrány Sportegyesület alelnöke vagyok.

Kulcsár Béla alpolgármester: A Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján a napirendi ponttal kapcsolatban személyes érintettséget jelentek be, mivel az Ibrány Sportegyesület elnöke vagyok.

Trencsényi Imre polgármester: Aki egyetért azzal, hogy személyes érintettségem miatt, valamint Kulcsár Béla személyes érintettsége miatt az Ibrány SE személyes érintettsége miatt az Ibrányi Sportegyesület támogatása című napirendi pont ügyében hozandó döntésből ki legyünk zárva**,** kérem kézfeltartással jelezze.

A Képviselő-testület a kizárásra tett javaslattal 7 igen szavazattal 2 tartózkodással egyetértett, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**159/2021.(XI.11.)KT. sz.**

**H a t á r o z a t a**

**Az Ibrányi Sportegyesület támogatása című napirendi pont – személyes érintettség bejelentése**

A K É P V I S E L Ő – T E S T Ü L E T

Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján **Kulcsár Bélát** az Ibrány SE elnökét, és **Trencsényi Imrét**, az Ibrányi Sportegyesület alelnökét, **Az Ibrány Sportegyesület támogatása** című napirendi pont ügyében hozandó döntésből **személyes érintettségük** miatt **kizárja.**

Trencsényi Imre polgármester: Az ibrányi Sportegyesületnek kellene 5 millió forintos támogatást nyújtanunk működésre, hogy le tudjuk zárni az évet. Azt látni kell, hogy 2021. évre 6 millió forintot kapott eddig az Egyesület a működésre, és még 5,4 millió forintot a világítás fejlesztés ön erejére. Az a vagyon igazából a város tulajdonát gyarapítja. Azért kérjük a segítségeteket, hogy tisztességesen be tudjuk fejezni ezt az évet, és elkezdjük a következő évet. Kérem a Képviselő-testület tagjait, hogy a napirendi ponttal kapcsolatban mondják el véleményüket, tegyék fel kérdéseiket.

Dr. Szegedi Tibor Zsolt alpolgármester: Szerintem nekünk egy középmezőny elég lenne, azt kellene megcélozni, azzal a költséggel megoldani, és minél több ibrányi játékost bevonni.

Kulcsár Béla alpolgármester: Nekünk is az a célunk, hogy minél több ibrányit vonjunk be. Azért próbáljuk, hogy ennyiből oldjuk meg, sőt ebből az összegből nem csak a focit, hanem a kick-boksz csapatot is támogatjuk.

Haluska András képviselő-testületi tag: Egyetértek, és lenne egy javaslatom is. A hangtechnikánk nagyon rossz kint a sportpályán korszerűsítenünk kellene, ha lesz valamilyen pályázati lehetőségünk rá.

Trencsényi Imre polgármester: Mikor új volt a hangtechnikánk, akkor sem lehetett rendesen hallani, valóban korszerűsíteni kellene.

Javaslom a Képviselő-testületnek, hogy az Ibrányi Sportegyesület részére 5.000.000.000- forint működési támogatást adjunk 2021. évre.

A Képviselő-testület a javaslatot 7 igen szavazattal elfogadta, és a következő határozatot hozta:

**IBRÁNY VÁROS KÉPVISELŐ-TESTÜLETÉNEK**

**160/2021.(XI.11.)KT. sz.**

**h a t á r o z a t a**

**Az Ibrány Sportgyesület támogatási kérelmének elbírálása – c. napirendi ponthoz**

 A   K É P V I S E L Ő – T E S T Ü L E T

1. Az Ibrány Sportgyesület kérelmét jóváhagyja. A 4/2021. (II. 19.) Kt. számmal elfogadott Ibrány Város Önkormányzata 2021. évi költségvetéséről és a költségvetés vitelének szabályairól szóló rendelet 9.1. számú mellékletében szereplő a képviselő-testület hatáskörébe utalt előirányzat terhére az **Ibrány Sportgyesület** (4484 Ibrány, Hősök tere 2-4. adószám: 19857305-1-15) részére 5 000 000 Ft összegű vissza nem térítendő támogatást biztosít az Egyesület működési költségeinek fedezetére.

**Felhatalmazza** Dr. Szegedi Tiboralpolgármestert és Bakosiné Márton Mária jegyzőt, hogy az Ibrány Sportegyesülettel a Támogatási szerződést kösse meg, és a támogatást biztosítsa részére.

**Határidő:**

* támogatási szerződés megkötésére: 2021. november 22.
* támogatás folyósítására: 2021. november 22.

**Felelős:**

Dr. Szegedi Tibor alpolgármester

Bakosiné Márton Mária jegyző

**Közérdekű bejelentések:**

Kovács Ferenc tanácsnok: Szeretnék egy listát az önkormányzati ingatlanokról, és bérleti díjakról, hogy azokat átvizsgálva, hátha tudnánk plusz bevételt hozni az önkormányzatnak.

Dr. Dóka Zoltán pénzügyi és városfejlesztési irodavezető: Milyen jellegű ingatlanokra gondolsz?

Kovács Ferenc tanácsnok: Minden olyan ingatlanról, ami nem lakás. Mezőgazdasági földek díja, büfé bérleti díja.

Mindenszentek alkalmával nagy forgalom volt a településen. Áldatlan állaptok uralkodtak a Szabolcs utcán a boltok előtt. A papír írószer, az optika, a vegyes iparcikk, a virágbolt előtt.

Ott egy körforgalom lenne a megoldás, de tudom, hogy az több millió forintba kerülne, de vannak olyan települések, ahol a körforgalmat felfestik, amit minimális pénzből is megoldás lehetne.

Meg kellene vizsgáltatni egy közlekedési szakemberrel, hogy ott kivitelezhető-e ez a dolog.

A hulladéklerakó szigetekkel kapcsolatban lenne még kérdésem, történt-e benne előrelépés?

Arra gondoltam, hogy a Százforintos mögött, a nagy fa környékén ki lehetne alakítani egy hulladéktároló szigetet, körbe kerítenénk, nem lenne annyira szem előtt.

Trencsényi Imre polgármester: Két új hulladékgyűjtő konténert hoztak ki, pluszban a Kiserdőbe, és az Árpád utca gyűjtőhelyre. Egyelőre ennyivel tudtuk bővíteni.

Kovács Ferenc tanácsnok: A Foglalkoztató házat is szeretném megkérdezni, látom, hogy üresen áll. Mikor kerül használatba, és mire fogjuk használni?

Trencsényi Imre polgármester: Hagyományőrző tevékenység foglalkoztatására volt kiírva a pályázat, így olyan tevékenységek végzését tervezzük, amit zárt térben lehet végezni. Ötletelünk még a GAMESZ vezetőségével közösen.

Szabó P. Judit képviselő-testületi tag: Tájékoztatom a Képviselő-tagokat, hogy megtartottuk a Civil-Fórumot, és úgy döntöttünk, hogy a megbetegedések számának emelkedése miatt az adventi koncertet nem tartjuk meg, csak a Millecentenáriumi Emlékparkban a gyertyagyújtást.

A kiállítással kapcsolatban még tárgyalást folytatunk, hogy kint megtartjuk-e.

Mivel más hozzászólás, kérdés, észrevétel nem érkezett, Polgármester Úr megköszönte a Képviselő-testület munkáját, és az ülést bezárta.

**K.m.f.**

**Trencsényi Imre Bakosiné Márton Mária**

**polgármester jegyző**

**Tóth Balázsné**

**képviselő-testületi tag**

**Márkus Ferenc**

**képviselő-testületi tag**